18 



R. F. Fristedt, 



dictum, est addenda caro ea, ille erit humor, qui crassiora quaedam folia solet constituere, ut 

 videre est in portulaca, crassula, sempervivo majore, minore, aloe, nymphaea et similibus, 

 quod tamen, quia commune non est omnibus foliis aut pluribus, videtur esse alienum a 

 definitione. 



Quid sunt pedicidi? 

 Sunt eae plantarum partes, ex quibus folia, flores et fructus dependent. 



Quid sunt flores? 



Flores sunt pulcherrimae plantarum partes, ferme in summo constitutae, quae mira co- 

 lorum varietate pro diversa plantarum natura inspicientes delectant et vere a nonnullis di- 

 cuntur plantarum gaudia et veluti facies, quae tamen in fructu et semine absolvuntur. Ut 

 autein florum magna est varietas, ita variae sunt eorum partes. Primariae et praecipuae sunt 

 folia ilia tenuissima accidentia et pulchro colore spectabilia, qualia rosam ordinato ambitu 

 constituunt. Est autem caulis, cui ut basi insident, et veluti theca clauduntur; sunt et ca- 

 pillamenta, quales nudi illi apices medii, qui et flores appellantur. 



Quid sunt capillamenta, cirrhi? 

 Capillamenta nil aliud sunt quam oblongae quaedam appendices, capillorum in modum 

 tenues ; lateribus radicum adhaerentes, quae si crispae fuerint, cirrhi dicuntur, sin autein in 

 superficie stirpis spectantur, capreoli nomen assumunt, ut in vite, bryonia (?), phaseolis et aliis. 



Quid sunt fructus? 



Fructus secundum Theophrastum 1. 1 c. 3 est quod carne constat et semine, sed 

 hoc in omnibus verum non esse veram naturam consideranti facile liquet. In fragis humor 

 potius est quam caro atque is sine evidenti semine; sic uvae humore potius constant quam 

 carne, suntque earum quaedam sine semine ; prasterea in omnibus non est distincta caro a 

 semine. Avellana et juglans ipsamet est et semen et caro. In aniso et foeniculo idem 

 fructus et semen est. Alii item fructus omnes, quibus caro est et semen, praeter duo haec suum 

 quoque habent tegumentum, quo coambiuntur (?), cutem nempe et membranam vel alia ejusmodi, 

 ita ut ex his appareat Theophrastus fructus rationem non plane expressisse. Videtur enim 

 fructus alia ratione definiendus hunc ferme in modum, ut sit illud quod ex flore gignitur, si- 

 quidem ob alterius rei gratia quam ob fructum flores a natura produci certum sit atque hanc 

 fructus descriptionem a veterum sententia non adeo discrepare. Objici hie possit de quibus- 

 dam fructum quidem, nullum vero florem ferentibus, qualia sunt ficus, quercus, juniperus et palma 

 femina, quam non florere, sed protinus fructum edere ajunt, contra quam in eodem genere 

 mas, qui floret sine fructu. Res. : Videtur, licet modo dicta conspicuum non habeant florem, 

 tamen illud germen, ex quo fructus primo emicat, esse quod flori proportionatum et pro flore 

 habendum. Quae autem fructus nomine denotantur et florem sequuntur varia sunt, ut antea 

 monuimus, semen nempe, humor, caro haecque aut separatim aut conjunctim; quum igitur ex 

 dictis patet semen etiam fructui annumerari, de eo seorsim non agemus. 



Quot sunt plantarum differentia ? 

 Multae quidem et variae plantarum differentiae, sed praecipuae duae, nempe ut quaedam 

 plantae sint perfectce, quaedam imperfecta. Et perfectae quidem eae sunt, quae utramque stir- 

 pium partem principem acceperunt, radicem scil. et superficiem, imperfectae vero, quae earum 

 altera carent, cujus generis sunt tubera, quorum substantia tota est radix, et fungi, in quibus 



